ai4bharat/Pralekha huggingface dataset:
নির্বাচনকমিশন
ভোট গ্রহণ কেন্দ্রগুলিতে সচিত্র ভোটার পরিচয়পত্রের পরিবর্তে চিত্র সম্বলিত পাসপোর্ট, ড্রাইভিং লাইসেন্স, প্যান কার্ড এবং পেনশন সংক্রান্ত নথিপত্র পেশ করা যাবে বলে নির্বাচন কমিশনের স্বীকৃতি
কলকাতা, ১৯ মার্চ, ২০১৯
ভারতের নির্বাচন কমিশন ভোট গ্রহণ কেন্দ্রগুলিতে সচিত্র ভোটার পরিচয়পত্রের পরিবর্তে বিকল্প নথিপত্র পেশ করেও ভোটাধিকার প্রয়োগের অনুমতি দিয়েছে।
নির্বাচন কমিশনের নির্দেশ অনুযায়ী একজন ব্যক্তি সচিত্র ভোটার পরিচয়পত্রের পরিবর্তে চিত্র সম্বলিত পাসপোর্ট, ড্রাইভিং লাইসেন্স, কর্মক্ষেত্রে কর্তৃপক্ষের দেওয়া সচিত্র পরিচয়পত্র, ব্যাঙ্ক বা ডাকঘরের ছবি সম্বলিত পাসবুক, প্যান কার্ড, এমজিনারেগা’র জব কার্ড, স্বাস্থ্য বিমা সংক্রান্ত স্মার্ট কার্ড, সাংসদ, বিধায়ক এবং বিধান পরিষদের সদস্যদের প্রদেয় সরকারি সচিত্র পরিচয়পত্র এবং আধার কার্ড পেশ করে ভোটাধিকার প্রয়োগ করতে পারবেন বলে জানানো হয়েছে।
CG/BD/SB
(Visitor Counter : 71
সড়কপরিবহণওমহাসড়কমন্ত্রক
জাতীয় মহাসড়ক কর্তৃপক্ষের অধীনস্থ ৬৫টি টোলপ্লাজার ফাস্ট্যাগ নিয়ম শিথিল
নয়াদিল্লি, ১৫ জানুয়ারি, ২০২০
কেন্দ্রীয় সড়ক পরিবহন ও মহাসড়ক মন্ত্রক আজ থেকে আগামী ৩০ দিনের জন্য ৬৫টি টোলপ্লাজায় ফাস্ট্যাগ সুবিধাযুক্ত লেনের নিয়ম শিথিল করেছে। এই সমস্ত টোলপ্লাজাগুলিতে নগদ লেনদেনের পরিমামণ বেশি হওয়ায় মন্ত্রক এই সিদ্ধান্ত গ্রহণ করেছে। এই সমস্ত টোলপ্লাজার ২৫ শতাংশ লেনে ফাস্ট্যাগ সুবিধার পাশাপাশি, নগদেও টোল দেওয়া যাবে।
মন্ত্রক, জাতীয় সড়ক কর্তৃপক্ষকে সাময়িকভাবে এই লেনগুলিতে দ্বৈত ব্যবস্থা বজায় রাখার নির্দেশ দিয়েছে। নাগরিকরা যেন কোনও সমস্যার সম্মুখীন না হন, সেই লক্ষ্যেই এই সিদ্ধান্ত গ্রহণ করা হয়েছে।
যে ৬৫টি টোলপ্লাজায় আগামী ৩০ দিন ২৫ শতাংশ লেনে দ্বৈত ব্যবস্থা কার্যকর থাকবে, তার মধ্যে রয়েছে – পশ্চিমবঙ্গের হাওড়ার জলধূলাগোড়ি, বালির রাজচন্দ্রপুর এবং হুগলির ডানকুনি।
CG/CB/SB
(Visitor Counter : 145
মানবসম্পদবিকাশমন্ত্রক
আইআইটি খড়গপুরের গবেষক দল প্রমাণ করলেন সার্স-কোভ-২ ফুসফুসের কোষের বিপাকীয় ক্রিয়া পরিবর্তন করে নিরাময়ের সুযোগ করে দিতে পারে
কলকাতা, ১৪ এপ্রিল, ২০২১
কোভিড-১৯ অতিমারী সমগ্র বিশ্বকে নজিরবিহীন বিপদের মুখোমুখি দাঁড় করিয়েছে। এই বিপদগুলির মধ্যে অন্যতম হল, যাদের সংক্রমণ ধরা পড়ছে তাদের ফুসফুস কোষের বিকাপীয় ক্রিয়ায় পরিবর্তন লক্ষ্য করা যাচ্ছে। অর্থাৎ কিনা কোভিড জীবাণু ফুসফুসের কোষের বিপাকীয় ক্রিয়াটিকে অপহরণ করে ফেলছে। এই বিপদের ফলে সার্স-কোভ-২ বহনকারী জীবাণুটি মানব শরীরে কোষের বিবর্তন ঘটিয়ে ফেলছে।
আইআইটি খড়গপুরের গবেষণায় এই প্রথমবার যে পদ্ধতি ব্যবহৃত হয়েছে, সেখানে দেখানো হয়েছে যে ফুসফুসের কোষগুলির মধ্যে বিপাকীয় ক্রিয়ার হারের কোনো পরিবর্তন তখনই লক্ষ্য করা যাচ্ছে, যখন কোনো ব্যক্তি ওই মারণ জীবাণুটির দ্বারা আক্রান্ত হচ্ছেন। এই পদ্ধতি অনুসরণ করে সার্স-কোভ-২ সংক্রমণ প্রভাবিত শারীরিক পরিবর্তনগুলি পুঙ্খানুপুঙ্খভাবে অনুসন্ধান করা গিয়েছে এবং এর ফলে কোভিড নিরাময়ের সম্ভাবনাগুলিও আবিষ্কার করা গিয়েছে।
স্বাভাবিক মানুষের শ্বাশনালিতে স্থিত এপিথেনিয়াল কোষের জিন ব্যবহার করেছেন গবেষক দল – সেই এপিথেনিয়াল কোষ যেগুলি সার্স-কোভ-২ জীমাণু দ্বারা আক্রান্ত।
আইআইটি খড়গপুরের স্কুল অফ এনার্জি সায়েন্স অ্যান্ড ইঞ্জিনিয়ারিং বিভাগের সহকারী অধ্যাপক ডঃ অমিত ঘোষ জানিয়েছেন, এই সুসংহত জিনোম স্কেল মেটাবলিক মডেলটি তৈরি করার প্রয়াস চালানোর সময় তাঁরা দেখেছেন জীবাণুটি বৃহৎ অনু বিন্যাসের পাশাপাশি স্বাভাবিক মানুষের এপিথেনিয়াল কোষ যেগলি সার্স-কোভ-২ দ্বারা আক্রমিত, সে ধরণের কোষের বিরূপ কোনো প্রতিক্রিয়া খুব একটা ফেলে না।
একই বিষয়ের বক্তব্য রাখতে গিয়ে অপর গবেষক পীযুষ নন্দা, যানি বর্তমানে হাবার্ড বিশ্ববিদ্যালয়ে স্থানত, তিনি বলেন এই মডেলটি তৈরি করার সময় তাঁরা অনুসন্ধান করে দেখেছেন কিভাবে বিপাকীয় ক্রিয়া কাজ করে এবং অসুস্থ দেহের কোষে তারা কিভাবে বদলায়। জিনগত ব্যাধি সম্পর্কে আরও ভালো তথ্য সংগ্রহের জন্য বিজ্ঞানীরা মানব শরীরে জিনোম সংক্রান্ত পরিবর্তনগুলি সম্পর্কে বিগত দু’ দশক ধরে তথ্য আহরণের প্রচেষ্টায় রয়েছেন। এর ফলে কোভিড রোগ থেকে নিরাময়ে আরও ভালো উপায় পাওয়া সম্ভব। ডঃ অমিত ঘোষ এও জানিয়েছেন, এই মডেলটি ভবিষ্যতের গবেষদের এই জীবাণুটিকে আরও ভালোভাবে চিনতে সাহায্য করবে এবং কিভাবে এই জীবাণু মানব শরীরে বিপাকীয় ক্রিয়াকে অদল-বদল করে দিতে পারে সে সম্পর্কেও সম্যক ধারণা দেবে। পীযুষ নন্দায় ভাষায় বিপাকীয় ক্রিয়া সম্পর্কে ভালোভাবে জানার ফলে নিরাময়ের পদ্ধতিতে কি কি সদর্থক পরিবর্তন আনা প্রয়োজন তার আভাস পাওয়া যাবে এই মডেলের সাহায্যে।
এছাড়াও গবেষক দল কোভিড রোগের নিরাময়ের পদ্ধতি সুগম করতে ফ্যাটিআসের সংশ্লেষণ চিহ্নিত করতে পেরেছেন। তাঁদের অভিমত ফ্যাটিআসে জারণ বা কোলেস্টরল বায়োসিনথেসিস এবং ডেটা অক্সিডেশন চক্র বিশেষভাবে ক্ষতিগ্রস্ত হয়। এই গবেষণাটি আন্তর্জাতিক সাময়িক পত্রিকার পিএলওএস কম্পিউটেশনাল বায়োলজি–তে প্রকাশিত হয়েছে।
SSS/SS/SKD/
(Visitor Counter : 33
প্রধানমন্ত্রীরদপ্তর
প্রধানমন্ত্রী বিখ্যাত গমক শিল্পী এবং পদ্মশ্রী পুরস্কার প্রাপ্ত এইচআর কেশব মূর্তির প্রয়াণে শোক প্রকাশ করেছেন
নয়াদিল্লি, ২১ ডিসেম্বর, ২০২২
প্রধানমন্ত্রী শ্রী নরেন্দ্র মোদী বিশিষ্ট গমক শিল্পী এবং পদ্মশ্রী পুরস্কার প্রাপ্ত এইচআর কেশব মূর্তির প্রয়াণে গভীর শোক প্রকাশ করেছেন।
প্রধানমন্ত্রী ট্যুইটে বলেছেন:
“আমরা শ্রী এইচআর কেশব মূর্তিকে চিরকাল মনে রাখবো গমক-কে জনপ্রিয় করে তোলার প্রয়াসে এবং কর্ণাটকের অনন্য সংস্কৃতি উদযাপনের জন্য। তিনি চিরকাল স্মরণে থাকবেন বহু ছাত্রকে অনুপ্রাণিত করার জন্য। তাঁর মৃত্যুতে দুঃখিত। তাঁর পরিবার এবং অনুগামীদের সমবেদনা। ওঁ শান্তি।”
PG/AP/NS
(
স্বাস্থ্যওপরিবারকল্যাণমন্ত্রক
সংক্রমিতের সংখ্যা ক্রমশ হ্রাস পাওয়ায় ভারতে চিকিৎসাধীন সংক্রমিত ১ লক্ষ ৪১ হাজারে পৌঁছেছে
৩৩টি রাজ্য ও কেন্দ্রশাসিত অঞ্চলে সংক্রমিত চিকিৎসাধীন ৫ হাজারের কম
১৯টি রাজ্য ও কেন্দ্রশাসিত অঞ্চলে গত ২৪ ঘন্টায় মৃত্যুর খবর নেই
৬৬ লক্ষের বেশি মানুষ কোভিড-১৯এর টিকা পেয়েছেন
নয়াদিল্লী, ১০ ফেব্রুয়ারি, ২০২১
ভারতে সংক্রমিতের সংখ্যা ক্রমশ হ্রাস পাচ্ছে। আজকের হিসেবে সংক্রমিত চিকিৎসাধীন ১,৪১,৫১১ জন। দেশে মোট সংক্রমিতের মাত্র ১.৩ শতাংশ চিকিৎসাধীন।
গত ২৪ ঘন্টায় ৩৩টি রাজ্য ও কেন্দ্রশাসিত অঞ্চলে ৫ হাজারের কম সংক্রমিত চিকিৎসাধীন রয়েছেন। দমন দিউ, দাদরা ও নগর হাভেলীতে কোনও সংক্রমিত নেই।
গত ২৪ ঘন্টায় নতুন করে ১১ হাজার ৬৭ জন সংক্রমিত হয়েছেন। অন্যদিকে এই সময়ে ১৩ হাজার ৮৭ জন আরোগ্য লাভ করেছেন। কেরালা এবং মহারাষ্ট্রে মোট সংক্রমিত চিকিৎসাধীনের ৭১ শতাংশ বসবাস করেন।
১৯টি রাজ্য ও কেন্দ্রশাসিত অঞ্চলে গত ২৪ ঘন্টায় কোনো সংক্রমিত মারা যাননি। এই রাজ্য ও কেন্দ্রশাসিত অঞ্চলগুলি হল- উত্তরপ্রদেশ, রাজস্থান, ওড়িশা, অন্ধ্রপ্রদেশ, ঝাড়খন্ড, মণিপুর, নাগাল্যান্ড, মেঘালয়, সিকিম, মিজোরাম, অরুণাচলপ্রদেশ, ত্রিপুরা, জম্মু ও কাশ্মীর, দিল্লী, পুদুচেরী, লাক্ষ্মাদ্বীপ, লাদাখ, আন্দামান ও নিকোবর দ্বীপপুঞ্জ এবং দমন দিউ, দাদরা ও নগর হাভেলী।
আজকের হিসেবে ভারতে মোট সুস্থ হয়ে উঠেছেন ১,০৫,৬১,৬০৮ জন। সুস্থতার হার ৯৭.২৭ শতাংশ। ১০ই ফেব্রুয়ারি সকাল ৮টা পর্যন্ত ৬৬,১১,৫৬১ জন টিকা পেয়েছেন। আন্দামান ও নিকোবর দ্বীপপুঞ্জে ৩৪১৩ জন, আসামে ১,০৮,৮৮৭ জন, ত্রিপুরায় ৫১,৪৪৯ জন এবং পশ্চিমবঙ্গে ৪,০৪,০০১ জন টিকা পেয়েছেন। এঁদের মধ্যে ৫৬,১০,১৩৪ জন স্বাস্থ্যকর্মী ও ১০,০১,৪২৭ জন সামনের সারিতে থাকা কর্মী। ৯ই ফেব্রুয়ারি টিকাকরণের ২৫তম দিনে ৩,৫২,৫৫৩ জন টিকা পেয়েছেন।
যাঁরা আরোগ্য লাভ করেছেন তাঁদের মধ্যে ৮১.৬৮ শতাংশ ৬টি রাজ্যে বসবাস করেন। কেরালায় একদিনে ৬,৪৭৫ জন, মহারাষ্ট্রে ২,৫৫৪ জন এবং কর্ণাটকে ৫১৩ জন সুস্থ হয়ে উঠেছেন।
একদিনে নতুন সংক্রমিতদের ৮৩.৩১ শতাংশ ৬টি রাজ্য বসবাস করেন। কেরালায় নতুন করে ৫২১৪ জন, মহারাষ্ট্রে ২৫১৫ জন এবং তামিলনাড়ুতে ৪৬৯ জন নতুন করে সংক্রমিত হয়েছেন।
গত ২৪ ঘন্টায় ৯৪ জন সংক্রমিত মারা গেছেন। এঁদের মধ্যে ৮০.৮৫ শতাংশ ৬টি রাজ্যে বসবাস করতেন। মহারাষ্ট্রে ৩৫, কেরালায় ১৯ এবং পাঞ্জাবে ৮ জন মারা গেছেন।
কয়লামন্ত্রক
কয়লা মন্ত্রক পিএম-গতি শক্তি উদ্যোগের আওতায় ১৩টি রেল প্রকল্প গ্রহণ করেছে
নয়াদিল্লি, ০২ জুন, ২০২২
কয়লা পরিবহণে পরিবেশ-বান্ধব প্রয়াসের অঙ্গ হিসাবে কয়লা মন্ত্রক রেলে কয়লা সরবরাহের উপর অগ্রাধিকার দিয়েছে। একইভাবে, সড়কের পরিবর্তে ধীরে ধীরে সম্পূর্ণ রেল ব্যবস্থায় কয়লা পরিবহণের লক্ষ্যে অগ্রসর হচ্ছে। এই লক্ষ্যে গ্রিনফিল্ড কয়লা উত্তোলন কেন্দ্রগুলিতে নতুন ব্রডগেজ লাইন নির্মাণের পরিকল্পনা করা হয়েছে। কয়লা বোঝাই এলাকাগুলিতে রেল যোগাযোগ ব্যবস্থার সম্প্রসারণ করা হচ্ছে। এমনকি, কিছু কিছু ক্ষেত্রে রেলে পরিবহণ ক্ষমতা বাড়াতে রেল লাইন ডবল ও ত্রিপল করা হচ্ছে। প্রধানমন্ত্রী গত বছরের অক্টোবরে পরিকাঠামো ক্ষেত্রে উন্নয়নের জন্য গতি শক্তি – ন্যাশনাল মাস্টার প্ল্যানের সূচনা করেন। এই কর্মসূচি গ্রহণের উদ্দেশ্য ছিল যোগাযোগ পরিকাঠামো প্রকল্পগুলির সর্বাঙ্গীন পরিকল্পনা প্রণয়ন এবং সমন্বয় বজায় রেখে রূপায়ণের জন্য বিভিন্ন মন্ত্রককে এক ছাতার নীচে আনা। গতি শক্তি ন্যাশনাল মাস্টার প্ল্যান বিভিন্ন কেন্দ্রীয় মন্ত্রক ও রাজ্য সরকারগুলির পরিকাঠামো প্রকল্পগুলিকে এক ছাতার নীচে নিয়ে এসে প্রযুক্তির প্রয়োগ বাড়াতে সাহায্য করছে।
গতি শক্তি মাস্টার প্ল্যানের লক্ষ্যকে সামনে রেখে কয়লা মন্ত্রক মাল্টিমোডাল বা বহুস্তরীয় যোগাযোগ ব্যবস্থার উন্নয়নে রেলের ১৩টি প্রকল্প গ্রহণ করেছে। একইভাবে, এই প্রকল্পগুলিতে যে পরিকাঠামোগত ফারাক রয়েছে, তা চিহ্নিত করা হয়েছে। ইতিমধ্যেই এ ধরনের ৪টি রেল প্রকল্পকে সর্বাধিক অগ্রাধিকারপ্রাপ্ত প্রকল্প হিসাবে ন্যাশনাল মাস্টার প্ল্যান পোর্টালের আওতায় নিয়ে আসা হয়েছে।
CG/BD/SB
(Visitor Counter : 96
অর্থমন্ত্রক
কোভিড- ১৯ মোকাবিলায় নতুন দিল্লির এইমস হাসপাতালকে ১কোটি ৯৮ লক্ষ ৬৭ হাজার ৬৮০ টাকা দান করল সিকিউরিটি প্রিন্টিং অ্যান্ড মিন্টিং কর্পোরেশন অফ ইন্ডিয়া লিমিটেড
নতুন দিল্লি, ১ এপ্রিল, ২০২০
কোভিড-১৯ মোকাবিলায় সিকিউরিটি প্রিন্টিং অ্যান্ড মিন্টিং কর্পোরেশন অফ ইন্ডিয়া লিমিটেড বাণিজ্যিক সামাজিক দায়বদ্ধতার আওতায় নতুন দিল্লির এইমস হাসপাতালকে ১কোটি ৯৮ লক্ষ ৬৭ হাজার ৬৮০ টাকা দান করছে। ৪৫টি ভেন্টিলেটর কেনার জন্য এই অর্থ দেওয়া হচ্ছে।
(CG/SS
নারীওশিশুবিকাশমন্ত্রক
কিশোর অপরাধ প্রতিরোধে নির্দেশিকা
নতুন দিল্লি, ১৫ ডিসেম্বর, ২০২১
জুভেনাইল জাস্টিস  আইন, ২০১৫ হচ্ছে একটি প্রাথমিক আইন যা শিশুদের যত্ন ও সুরক্ষার ক্ষেত্রে প্রয়োগ করা হয়। নারী ও শিশু বিকাশ মন্ত্রক অনাথ শিশুদের কঠিন পরিস্থিতির মোকাবিলায় পুনর্বাসনের ক্ষেত্রে স্পন্সরকৃত চাইল্ড প্রটেকশন সার্ভিসেস প্রকল্প বাস্তবায়ন করেছে। এই প্রকল্পের অধীনে শিশুদের যত্ন, পরিচর্যা প্রভৃতি প্রদানের জন্য রাজ্য ও কেন্দ্রশাসিত সরকারগুলগকে আর্থিক সহায়তা প্রদান করা হয়। এছাড়াও রক্ষণাবেক্ষণের জন্য অনুদান দেওয়া হয়। চাইল্ড কেয়ার ইন্সটিটিউশন, যার মধ্যে রয়েছে চিলড্রেন হোম, অবজারভেশন হোম, স্পেশাল হোম, সেফটি প্লেস, ওপেন সেল্টার এবং স্পেশালাইজড অ্যাডপশন এজেন্সি।
শিশুদের বিরুদ্ধে অপরাধের মোকাবিলা করার জন্য স্বরাষ্ট্রমন্ত্রক নিয়মিতভাবে রাজ্য ও কেন্দ্রশাসিত অঞ্চল গুলির প্রতি পরামর্শ জারি করছে। যার ওয়েবসাইট নম্বর- www.mha.gov.in
।
ন্যাশনাল কমিশন ফর প্রটেকশন অফ চাইল্ড রাইটস, নারী ও শিশু বিকাশ মন্ত্রকের অধীনে একটি স্বশাসিত সংস্থা। সমস্ত আইন ও নীতিগুলি নিশ্চিত করার তাদের প্রতি দায়িত্ব দেওয়া হয়েছে।
আজ রাজ্যসভায় এক লিখিত প্রশ্নের জবাবে নারী ও শিশু বিকাশ মন্ত্রী শ্রীমতি স্মৃতি জুবিন ইরানি এই তথ্য জানিয়েছেন।
CG/ SB
(Visitor Counter : 65
গ্রামোন্নয়নমন্ত্রক
প্রধানমন্ত্রী আগামীকাল হিমাচল প্রদেশের সিমলায় বিভিন্ন সরকারি প্রকল্পের সুফলভোগীদের সঙ্গে মতবিনিময় করবেন
নতুন দিল্লি, ২৮ মে, ২০২২
আজাদি কা অমৃত মহোৎসব উদযাপনের অঙ্গ হিসেবে কেন্দ্রীয় সরকারের ৯টি মন্ত্রক ও দপ্তরের তত্ত্বাবধানে পরিচালিত প্রায় ১৬টি প্রকল্প ও কর্মসূচির সুফলভোগীদের সঙ্গে প্রধানমন্ত্রী শ্রী নরেন্দ্র মোদী মতবিনিময় করেবেন। জাতীয় স্তরের এই অনুষ্ঠানের নামকরণ হয়েছে গরীব কল্যাণ সম্মেলন। এই সম্মেলন উপলক্ষে শ্রী মোদী আগামীকাল ভিডিও কনফারেন্সের মাধ্যমে সারা দেশের সুফলভোগীদের সঙ্গে মতবিনিময় করবেন। মূল অনুষ্ঠানটি হিমাচল প্রদেশের সিমলায় আয়োজন করা হয়েছে। প্রধানমন্ত্রী এই উপলক্ষে কিষাণ সম্মান নিধির একাদশ তম কিস্তিতে ২১ হাজার কোটি টাকা সুফলভোগীদের হস্তান্তর করবেন। মূল অনুষ্ঠানের পাশাপাশি বিভিন্ন রাজ্যের রাজধানী, জেলা সদর দপ্তরে অনুষ্ঠানের আয়োজন করা হচ্ছে। এই অনুষ্ঠানগুলিতে বিভিন্ন কর্মসূচির সুফলভোগীরা, সংশ্লিষ্ট রাজ্যের মুখ্যমন্ত্রী, কেন্দ্রীয় ও রাজ্য সরকারের মন্ত্রী, সংসদ সদস্য, বিধায়ক এবং জনপ্রতিনিধিদের সঙ্গে মতবিনিময় করবেন।
রাজ্য ও জেলা স্তরে যে সমস্ত অনুষ্ঠানের আয়োজন করা হচ্ছে, তা শুরু হবে বেলা ৯টা ৪৫ মিনিট নাগাদ। এরপর বেলা ১১টা নাগাদ রাজ্য ও জেলা স্তরে আয়োজিত অনুষ্ঠানগুলি মূল অনুষ্ঠানের সঙ্গে যুক্ত হবে। দূরদর্শনের জাতীয় ও সমস্ত আঞ্চলিক চ্যানেলে মূল অনুষ্ঠানটি সরাসরি সম্প্রচারিত হবে। এছাড়াও MyGov প্ল্যাটফর্মে মূল অনুষ্ঠানটি সরাসরি ওয়েবকাস্ট করা হবে। একাধিক সোশ্যাল মিডিয়া চ্যানেল যেমন ইউটিউব, ফেসবুক, ট্যুইটার এবং ইনস্টাগ্রামেও মূল অনুষ্ঠানটি দেখা যাবে।
প্রধানমন্ত্রীর সঙ্গে সুভলভোগীদের এই মতবিনিময় বিভিন্ন কর্মসূচির নাগরিক-কেন্দ্রিক প্রয়াসগুলিকে জনসমক্ষে তুলে ধরার পাশাপাশি সাধারণ মানুষের জীবনযাপনের মানোন্নয়নের পথ মসৃণ করবে বলে মনে করা হচ্ছে। প্রকৃতপক্ষে জনগণের আশা-আকাঙ্খা সম্পর্কে সরকারকে সচেতন হতে এধরণের মতবিনিময় কর্মসূচি যেমন বড় ভূমিকা নেয়, তেমনই দেশের অগ্রগতিতে যাতে কোন ব্যক্তিই বাদ না পড়েন, তা সুনিশ্চিত করতে সাহায্য করে।
প্রধানমন্ত্রী শ্রী মোদী যে ১৬টি প্রকল্প / কর্মসূচির সুফলভোগীদের সঙ্গে মতবিনিময় করবেন, তারমধ্যে উল্লেখযোগ্য কয়েকটি হল - প্রধানমন্ত্রী আবাস যোজনা , প্রধানমন্ত্রী কিষাণ সম্মান নিধি, প্রধানমন্ত্রী উজ্জ্বলা যোজনা, পোষণ অভিযান, স্বচ্ছ ভারত মিশন , জল জীবন মিশন, এক দেশ এক রেশন কার্ড, প্রধানমন্ত্রী গরীব কল্যাণ অন্ন যোজনা, প্রধানমন্ত্রী মুদ্রা যোজনা প্রভৃতি।
CG/BD/AS/
(Visitor Counter : 178
কেন্দ্রীয়লোকসেবাআয়োগ
ইউপিএসসি-র ২০১৮-র জুন মাসের নিয়োগ পরীক্ষার ফলাফল চূড়ান্ত করা হয়েছে
নয়াদিল্লি, ০৩ আগস্ট, ২০১৮
২০১৮-র জুন মাসে সংঘ লোকসেবা আয়োগ, ইউপিএসসি নিম্নলিখিত নিয়োগ পরীক্ষার ফলাফল চূড়ান্ত করেছে। এই পরীক্ষার ফলাফলের সফল প্রার্থীদের ব্যক্তিগতভাবে ডাকযোগে জানানো হবে। বিস্তারিত জানার জন্য http://pibphoto.nic.in/documents/rlink/2018/aug/p20188301.pdf - এই লিঙ্কে ক্লিক করুন।
CG/PB/SB…
(Visitor Counter : 43
সংস্কৃতিমন্ত্রক
এ বছর সাধারণতন্ত্র দিবসে দিল্লীর রাজপথে শোভা পাবে ভারতের স্বাধীনতা সংগ্রামের নায়কোচিত শৌর্য বিষয়ক পটচিত্র, স্থান পাচ্ছে পশ্চিমবঙ্গের পটুয়াদের সৃষ্টিও
কলকাতা, ১৫ জানুয়ারি, ২০২২
পশ্চিমবঙ্গের মেদিনীপুর জেলার এক অখ্যাত গ্রামে তাঁর জন্ম। তৎসত্ত্বেও ভারতের স্বাধীনতা সংগ্রামের শৌর্য, দেশের অগণিত স্বাধীনতা সংগ্রামীদের নিয়ে আঁকা তাঁর পটচিত্র জিতে নিয়েছে বিশ্বের সমাদর।
বাহাদুর চিত্রকর পশ্চিমবঙ্গের মেদিনীপুরের পিংলা অঞ্চলের নয়াগ্রামের বাসিন্দা। পটচিত্রের নামী শিক্ষক হিসেবে তাঁর সুনাম সর্বজনবিদিত- যে পটচিত্র চিরায়তভাবে কাহিনিমূলক। বাহাদুর এবং তাঁর ছাত্রছাত্রী চেষ্টা চালিয়ে যাচ্ছেন যাতে এই চিরায়ত শিল্পকে বাঁচিয়ে রাখা যায়। তিনি কালীঘাট পটচিত্রের বিশেষজ্ঞ-ও বটেন। তাঁর আঁকা ছবির মধ্যে এর সঙ্গেও স্থান পেয়েছে নেতাজী, ক্ষুদিরামের ফাঁসি, মাতঙ্গিনী হাজরার শৌর্য এবং বিশেষ ভারতমাতার ছবি যা ফুটে উঠেছে তাঁর পটচিত্রে। গল্পের মতো করে আঁকা ছবিগুলি ইতিমধ্যেই নানা দিকে স্বীকৃতি পেয়েছে। বাহাদুরের ভাষায়, বার্তা প্রেরণের কাজ যখন সংবাদপত্র ছিলনা তখন তা করেছে এই পটচিত্র।
বাহাদুর এবং পশ্চিমবঙ্গে তাঁর পটুয়া ভাইরা যেমন মনোরঞ্জন চিত্রকর, চাঁদনী চিত্রকর, মহিউদ্দিন চিত্রকর, কুরবান চিত্রকর, সাবিনা চিত্রকর, মলয় চিত্রকর এবং সমীর চিত্রকরের আঁকা ভারতের স্বাধীনতা সংগ্রামে অংশগ্রহণকারী বিপ্লবীদের শৌর্য নিয়ে সৃষ্টি পটচিত্র এবছর সাধারণতন্ত্র দিবস উদযাপনের অঙ্গ হিসাবে দেশের অন্যান্য রাজ্যের পটুয়াদের সৃষ্টির সঙ্গেই নতুন দিল্লীর 'রাজপথে' প্রদর্শিত হবে।
আগে চিত্রকররা মূলত পৌরাণিক কাহিনি নিয়েই ছবি আঁকতেন। কিন্তু এখন এই সম্প্রদায়ের অনেক শিল্পীই রাজনীতি, সামাজিক বিষয়, আন্তর্জাতিক ঘটনা ইত্যাদি থেকে প্রেরণা খুঁজে নেন। এই পরীক্ষা-নিরীক্ষা শুধুমাত্র বিষয়ে সীমিত নয় বরং তাদের কাজের যথেষ্ট প্রসার ঘটেছে। এখন হাতে তৈরি কাগজ ছাড়াও কাঠ, বস্ত্র, টেরাকোটাকে মাধ্যম হিসেবে ব্যবহার করা হয়।
পটুয়া শিল্প বা পটচিত্র অন্যান্য লোকশিল্পের মতো ততটা জনপ্রিয় না হলেও চড়া রঙের ব্যবহার এবং আকর্ষণীয় বিষয় প্রদর্ষিত হওয়ায় তা দেশ-বিদেশে প্রশংসা অর্জন করেছে।
বাহাদুর ইতিমধ্যেই তাঁর গ্রাম নয়ায়, তাঁর নিজের বাড়িতে একটি সংরক্ষণাগার তৈরি করেছেন 'পট' শিল্পের ঐতিহ্য সংরক্ষণ করতে যাতে দেশের মানুষ এই শিল্প সম্পর্কে সচেতন হন। এছাড়াও, এই বিষয়ে গবেষকদের সাহায্য করতে তিনি তৎপর। বাহাদুরের এই প্রয়াস সারা বিশ্বের প্রশংসা কুড়িয়েছে।
উল্লেখ করা আবশ্যক যে বাহাদুর চিত্রকর এবং পশ্চিমবঙ্গের অন্য পটুয়ারা ‘কলা কুম্ভ- আজাদি কা অমৃত মহোৎসব’-এ অংশ নেন সম্প্রতি। যোগ দেন আনুমানিক ৭৫০ মিটার লম্বা স্ক্রল আঁকার শিল্পীদের কর্মশালায় যেখানে আঁকা হয়েছে ভারতের স্বাধীনতা সংগ্রামের অজানা-অচেনা নায়কদের শৌর্যের গল্প। ভুবনেশ্বর এবং চন্ডীগড়ে সম্প্রতি এটি অনুষ্ঠিত হয় সংস্কৃতি মন্ত্রক এবং প্রতিরক্ষা মন্ত্রকের সহযোগিতায়।
(SSS/AP/NS
প্রধানমন্ত্রীরদপ্তর
চতুর্থ বারের জন্য দায়িত্ব গ্রহণ করায় নেদারল্যান্ডসের প্রধানমন্ত্রী মিঃ মার্ক রুট্টেকে প্রধানমন্ত্রীর অভিনন্দন
নতুনদিল্লি, ১১ই জানুয়ারি, ২০২২
প্রধানমন্ত্রী শ্রী নরেন্দ্র মোদী চতুর্থ বারের জন্য দায়িত্ব গ্রহণ করায় নেদারল্যান্ডসের প্রধানমন্ত্রী মিঃ মার্ক রুট্টেকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “ প্রিয় বন্ধু, প্রধানমন্ত্রী @markrutte, আপনাকে অভিনন্দন জানাই। চতুর্থ বারের জন্য দায়িত্ব গ্রহণ করায় আপনাকে অনেক শুভেচ্ছা। ভারত ও নেদারল্যান্ডসের মধ্যে বিভিন্ন ক্ষেত্রে অংশীদারিত্বকে এক নতুন উচ্চতায় পৌঁছে দিতে আমরা একযোগে কাজ করব সেই বিষয়ে আমি আস্থাশীল।“
CG/CB/
(
শিল্পওবাণিজ্যমন্ত্রক
ভারতীয় অর্থ-ব্যবস্থাকে ২০২৫ সালের মধ্যে ৫ লক্ষ কোটি মার্কিন ডলারে নিয়ে যেতে শিল্প সংস্থা ও সরকারকে অংশীদার হিসাবে কাজ করতে হবে, আইসিসি-র বার্ষিক পূর্ণাঙ্গ অধিবেশনে শ্রী পীযূষ গোয়েল
নয়াদিল্লি, ১৫ ডিসেম্বর, ২০২০
কেন্দ্রীয় বাণিজ্য ও শিল্প মন্ত্রী শ্রী পীযূষ গোয়েল আজ বণিকসভা ইন্ডিয়ান চেম্বার অফ কমার্স  – এর বার্ষিক পূর্ণাঙ্গ অধিবেশনে ভিডিও কনফারেন্সের মাধ্যমে ভাষণ দেন। শ্রী গোয়েল কোভিড মহামারী সংক্রান্ত বিভিন্ন বাধা-বিপত্তি সত্ত্বেও ইন্ডিয়ান অফ কমার্স বিভিন্ন ক্ষেত্রে যে গুরুত্বপূর্ণ ভূমিকা পালন করেছে, তা স্বীকার করে নিয়ে শ্রী গোয়েল বলেন, ২০২৫ সালের মধ্যে ভারতীয় অর্থ-ব্যবস্থাকে ৫ লক্ষ মার্কিন ডলারে নিয়ে যেতে সরকার ও শিল্প সংস্থাগুলিকে হাতে হাত মিলিয়ে অংশীদার হিসাবে কাজ করতে হবে।
শ্রী গোয়েল আরও বলেন, কোভিড-১৯ পরিস্থিতিকে সুযোগ হিসাবে দেখতে হবে, যাতে ব্যবসা-বাণিজ্য, কাজকর্ম, পণ্যের গুণমান ও উৎপাদনশীলতায় কোনও রকম উদাসীনতার স্পর্শ না লাগে। এ প্রসঙ্গে তিনি বলেন, “সমগ্র জাতি আপনাদের প্রত্যেকের জন্যই গর্বিত। এমনকি, ভারতীয় শিল্প সংস্থাগুলি যেভাবে করোনা পরিস্থিতি কাটিয়ে উঠেছে, তাও সমগ্র জাতি সর্বদাই মনে রাখবে”।
শ্রী গোয়েল বলেন, সমগ্র বিশ্ব এখন ভারতকে এক বিশ্বস্ত অংশীদার হিসাবে দেখছে। সমগ্র বিশ্ব এক নির্ভরযোগ্য সরবরাহ-শৃঙ্খলের অপেক্ষায় রয়েছে। এই প্রেক্ষিতে সংশ্লিষ্ট সকলের দায়িত্বই হ’ল প্রাপ্য সুযোগের সদ্ব্যবহার করা। অবশ্য, ভারতকে আত্মনির্ভর করে তুলতে আমাদের মন্ত্র হবে অনুপ্রেরণা ও লক্ষ্য পূরণ। শ্রী গোয়েল বলেন, দেশে লক্ষ লক্ষ দক্ষ যুবক-যুবতীকে কাজে লাগিয়ে ভারতকে বিশ্বের ফ্যাক্টরিতে পরিণত করতে হবে, যেভাবে আজ ভারত বিশ্বের কাছে ঔষধালয় হয়ে উঠেছে। এই প্রেক্ষিতে সরকার ও শিল্প সংস্থাগুলির মধ্যে অংশীদারিত্ব গড়ে তোলা অত্যন্ত গুরুত্বপূর্ণ।
শ্রী গোয়েল শিল্পপতিদের বলেন, ২০৪৭ সালে আমরা যখন স্বাধীনতার শতবর্ষ উদযাপন করবো, তখন আমরা যাতে বিশ্বের পয়লা নম্বর অর্থনীতি হয়ে উঠতে পারি, সেই লক্ষ্যে আমাদের দৃঢ় সংকল্প নিতে হবে। ১৩৫ কোটি ভারতীয়র উন্নত স্বাস্থ্য পরিষেবা, গুণগত মানের শিক্ষা ও মর্যাদার সঙ্গে জীবনযাপনের চাহিদা পূরণে আমাদের সকলকে এক জোট হয়ে কাজ করতে হবে বলেও শ্রী গোয়েল অভিমত প্রকাশ করেন।
প্রতিরক্ষামন্ত্রক
ভারতের সীমান্ত নিয়ে ইতিহাস রচনায় সবুজ সঙ্কেত দিলেন শ্রী রাজনাথ সিং
নয়াদিল্লি, ১৮ সেপ্টেম্বর, ২০১৯
প্রতিরক্ষা মন্ত্রী শ্রী রাজনাথ সিং ভারতের সীমান্ত নিয়ে ইতিহাস রচনার জন্য প্রাথমিক কাজকর্ম শুরুর অনুমতি দিয়েছেন। নতুন দিল্লিতে আজ ইন্ডিয়ান কাউন্সিল অফ হিস্টোরিক্যাল রিসার্চ, নেহরু স্মৃতি সংগ্রহালয় ও গ্রন্থাগারের আধিকারিক, মহাফেজখানার মহানির্দেশক, স্বরাষ্ট্র মন্ত্রক, বিদেশ মন্ত্রক তথা প্রতিরক্ষা মন্ত্রকের প্রতিনিধিদের সঙ্গে শ্রী রাজনাথ সিং এক বৈঠকে মিলিত হন। বৈঠকে স্থির হয়েছে, সীমান্ত অঞ্চলের ইতিহাস রচনার ক্ষেত্রে সেখানকার সীমানা নির্দেশ, সীমানা তৈরি ও তা পুনর্বিন্যাস, নিরাপত্তা বাহিনীগুলির ভূমিকা, সীমান্ত লাগোয়া অঞ্চলে বসবাসকারী মানুষের ভূমিকা, তাঁদের জাতিগত, সাংস্কৃতিক ও আর্থ-সামাজিক বিষয়গুলিকে প্রাধান্য দেওয়া হবে। আগামী দু’বছরের মধ্যে এ কাজ শেষ হবে বলে আশা করা হচ্ছে।
প্রতিরক্ষা মন্ত্রী ভারতীয় সীমান্ত নিয়ে ইতিহাস রচনার ওপর গুরুত্ব দিয়ে বলেন, এই কাজ সাধারণ মানুষের পাশাপাশি, আধিকারিকদেরকেও সীমান্ত অঞ্চল সম্পর্কে আরও ভালো ধারণা গড়ে তুলতে সাহায্য করবে। বৈঠকের বিভিন্ন প্রস্তাবকে স্বাগত জানিয়ে মন্ত্রী আধিকারিকদের দ্রুততার সঙ্গে এই কাজ শুরু করার জন্য প্রয়োজনীয় কর্মপরিকল্পনা ও পন্থা-পদ্ধতি নিয়ে বিশেষজ্ঞদের সঙ্গে আলোচনার নির্দেশ দেন। উল্লেখ করা যেতে পারে, ভারতের সীমানা এবং সীমান্ত লাগোয়া অঞ্চলে বসবাসকারী মানুষ সম্পর্কে জনগণকে সচেতন করে তুলতে এই প্রথম এ ধরনের উদ্যোগ গ্রহণ করা হল।
SSS/BD/DM
(Visitor Counter : 58
আদিবাসীবিষয়কমন্ত্রক
ট্রাইফেড এবং বিগ বাস্কেটের মধ্যে সমঝোতাপত্র স্বাক্ষরের মাধ্যমে ট্রাইবস ইন্ডিয়া বন ধন অনলাইন মার্কেটিং-এর প্রসারে উদ্যোগী হয়েছে
ঝাড়খন্ডের পূর্তি অ্যাগ্রোটেকের সঙ্গে ট্রাইফেডের সমঝোতাপত্র স্বাক্ষরের ফলে দেশজুড়ে আদিবাসীদের মুক্ত চাষের সুযোগ তৈরি হল
নয়াদিল্লী, ২০ সেপ্টেম্বর, ২০২১
কেন্দ্রীয় উপজাতি বিষয়ক মন্ত্রী শ্রী অর্জুন মুন্ডা আদিবাসীদের জীবন-জীবিকার মানোন্নয়নে ট্রাইফেডের সঙ্গে বিগ বাস্কেট ও ঝাড়খন্ডের পূর্তি অ্যাগ্রোটেকের দুটি সমঝোতাপত্র স্বাক্ষরের অনুষ্ঠানে বলেছেন, সরকার আদিবাসীদের জীবন-জীবিকার মানোন্নয়নে সচেষ্ট। আজাদি কা অমৃত মহোৎসব উদযাপনের মধ্য দিয়ে প্রধানমন্ত্রী শ্রী নরেন্দ্র মোদীর উদ্দেশ্য হল সমাজের প্রান্তিক স্তরের মানুষের কাছে সমস্ত সুযোগ-সুবিধা পৌঁছে দেওয়া, যার মাধ্যমে আত্মনির্ভর ভারত অভিযান সফল হবে। আদিবাসী বিষয়ক মন্ত্রক এবং ট্রাইফেড আদিবাসীদের জীবনযাত্রার মানোন্নয়ন ও অর্থনৈতিক ক্ষমতায়ণের জন্য বিভিন্ন উদ্যোগ গ্রহণ করেছে।
বন ধন উৎপাদিত প্রাকৃতিক নানান সামগ্রী বিগ বাস্কেটের মাধ্যমে বিক্রির জন্য ট্রাইফেড ও বিগ বাস্কেট সমঝোতাপত্র স্বাক্ষর করেছে। আদিবাসী শিল্পোদ্যোগীদের মুক্ত চাষে সহযোগিতা করতে পূর্তি অ্যাগ্রোটেকের সঙ্গে ট্রাইফেড আর একটি সমঝোতাপত্র স্বাক্ষর করেছে। এর ফলে আদিবাসী কারিগড় ও হস্তশিল্পীরা তাদের উৎপাদিত সামগ্রী বিপণনের নতুন সুযোগ পাবেন। ‘মেরা বন- মেরা ধন- মেরা উদ্যম’ এই উদ্যোগের মাধ্যমে আদিবাসী জনগোষ্ঠীর মানুষদের অপ্রকাশিত প্রতিভা এবং তাদের সম্ভাবনাকে খুঁজে বের করে কাজে লাগানো হবে যাতে তাঁদের দক্ষতা ও শিল্পকর্ম যথাযথভাবে কাজে লাগানো যায়।
ট্রাইফেডের ম্যানেজিং ডিরেক্টর শ্রী প্রবীর কৃষ্ণ সমঝোতাপত্র স্বাক্ষরের পর বলেন দোসরা অক্টোবর থেকে এগুলি কার্যকর হবে। এর সুফল আদিবাসী জনগোষ্ঠীর মানুষের জীবনের ওপর পরবে। ট্রাইফেড বিভিন্ন সংস্থার সঙ্গে নানা চুক্তিতে আবদ্ধ হচ্ছে, যার মূল উদ্দেশ্য আদিবাসী জনগোষ্ঠী মানুষদের জীবনযাত্রার মানোন্নয়ন ঘটানো। প্রাকৃতিক নানা সম্পদকে বিগ বাস্কেটের মাধ্যমে বিপণনের ফলে তাদের উৎপাদিত সামগ্রী সহজেই বিক্রি করা যাবে।
CG/CB/NS
(Visitor Counter : 150
অর্থমন্ত্রক
আপৎকালীন ঋণ সহায়তা নিশ্চয়তা কর্মসূচীর মেয়াদ আরও একমাস বাড়ালো সরকার
নতুন দিল্লি, ০২ নভেম্বর, ২০২০
কেন্দ্রীয় সরকার আপৎকালীন ঋণ সহায়তা নিশ্চয়তা কর্মসূচীর মেয়াদ আরও একমাস বাড়িয়ে আগামী ৩০শে নভেম্বর পর্যন্ত বা এই কর্মসূচীর আওতায় ৩ লক্ষ কোটি টাকা মঞ্জুর না হওয়া সময় পর্যন্ত বাড়ানোর সিদ্ধান্ত নিয়েছে। অর্থনীতির বিভিন্ন ক্ষেত্রে কাজকর্ম পুনরায় শুরু হওয়া এবং চলতি উৎসব মরশুমে চাহিদা বৃদ্ধির বিষয়টিকে বিবেচনায় রেখেই এই সিদ্ধান্ত নেওয়া হয়েছে। কর্মসূচীর মেয়াদ বৃদ্ধির সিদ্ধান্তের ফলে এখনও পর্যন্ত যে সমস্ত ঋণ গ্রহীতা কর্মসূচীর সুবিধে নিতে পারেন নি তাঁরাও লাভবান হবেন।
আত্মনির্ভর ভারত প্যাকেজের অঙ্গ হিসেবে আপৎকালীন ঋণ সহায়তা নিশ্চয়তা কর্মসূচীর কথা ঘোষণা করা হয়েছিল। এই কর্মসূচীর মাধ্যমে সরকারের পক্ষ থেকে সম্পূর্ণ সুরক্ষিত এবং বন্ধকীমুক্ত অতিরিক্ত ঋণ সহায়তা দেওয়া হয়ে থাকে। অতিক্ষুদ্র, ছোট ও মাঝারি শিল্পোদ্যোগ, ব্যবসায়িক প্রতিষ্ঠান, বেক্তিবিশেষ এবং মুদ্রা যোজনার ঋণ গ্রহীতারা এই কর্মসূচীর সুবিধা নিতে পারেন। অবশ্য গত ২৯শে ফেব্রুয়ারি পর্যন্ত যেসমস্ত ঋণ গ্রহীতার ৫০ কোটি টাকা পর্যন্ত বকেয়া রয়েছে তার ভিত্তিতে ২০ শতাংশ হারে ঋণ দেওয়া হয়। যেসমস্ত ঋণ গ্রহীতার গত ২৯শে ফেব্রুয়ারি পর্যন্ত ৫০ কোটি টাকা বকেয়া রয়েছে এবং বার্ষিক লেনদেনের পরিমাণ ২৫০ কোটি টাকা তারা সকলেই এই কর্মসূচীর আওতায় ঋণ গ্রহণে যোগ্য। কর্মসূচীর আওতায় সুদের সর্বোচ্চ হার ব্যাঙ্ক ও আর্থিক প্রতিষ্ঠানগুলির ক্ষেত্রে ৯.২৫ শতাংশ এবং ব্যাঙ্ক বহির্ভুত আর্থিক প্রতিষ্ঠানগুলির ক্ষেত্রে ১৪ শতাংশ। ঋণ পরিশোধের মেয়াদ চার বছর। অবশ্য অতিরিক্ত মাশুল মিটিয়ে পরিশোধ করার মেয়াদ আরও এক বছর পর্যন্ত বাড়ানো যেতে পারে।
আপৎকালীন ঋণ সহায়তা নিশ্চয়তা কর্মসূচী সংক্রান্ত পোর্টালে সদস্য ঋণ দাতা প্রতিষ্ঠানগুলির পক্ষ থেকে উল্লেখিত তথ্য অনুযায়ী এখনও পর্যন্ত ৬০ লক্ষ ৬৭ হাজার ঋণ গ্রহীতাকে কর্মসূচীর আওতায় ২ লক্ষ ৩ হাজার কোটি টাকা ঋণ মঞ্জুর করা হয়েছে। অন্যদিকে, ১ লক্ষ ৪৮ হাজার কোটি টাকা ঋণ বন্টন করা হয়েছে।
CG/BD/SKD
(
অর্থমন্ত্রক
ব্রিটেন-ভারত অর্থনৈতিক ও আর্থিক বার্তালাপের দশম মন্ত্রী পর্যায়ের বৈঠকে ভারতীয় প্রতিনিধি দলের নেতৃত্ব দিচ্ছেন কেন্দ্রীয় অর্থমন্ত্রী শ্রীমতী নির্মলা সীতারমণ
নতুন দিল্লি, ২৮ অক্টোবর, ২০২০
কেন্দ্রীয় অর্থমন্ত্রী শ্রীমতী নির্মলা সীতারমণ ব্রিটেন-ভারতের অর্থনৈতিক ও আর্থিক সংলাপের দশম মন্ত্রী পর্যায়ের বৈঠকে ভারতীয় প্রতিনিধি দলের নেতৃত্ব দিয়েছেন। ভিডিও কনফারেন্সের মাধ্যমে এই বৈঠকে বক্তব্য রাখেন তিনি।
ভারতীয় প্রতিনিধি দলের মধ্যে অর্থমন্ত্রক, রিজার্ভ ব্যাঙ্ক অফ্ ইন্ডিয়া এবং সিকিউরিটি অ্যান্ট এক্সচেঞ্জ বোর্ড অফ্ ইন্ডিয়া -এর প্রতিনিধিরা উপস্থিত রয়েছেন। অন্যদিকে, ব্রিটেন প্রতিনিধি দলের নেতৃত্ব দিচ্ছেন সেদেশের রাজস্ব দপ্তরের চ্যান্সেলর মিঃ ঋষি সুনাক। তাঁর সঙ্গে উপস্থিত রয়েছেন ব্যাঙ্ক অফ্ ইংল্যান্ড এবং ফিনান্সিয়াল কনডাক্ট অথরিটির প্রতিনিধিরা।
ভারত এবং ব্রিটেনের মধ্যে বিভিন্ন ক্ষেত্রে দ্বিপাক্ষিক সম্পর্ক রয়েছে। ভারত এবং ব্রিটেন বিশ্বের প্রথমসারির শীর্ষ সাতটি অর্থনীতি শক্তিধর দেশের মধ্যে অন্যতম। ২০০৭ সালের তুলনায় ভারত এবং ব্রিটেনের মধ্যে বাণিজ্যিক লেনদেন দ্বিগুণ হয়ে উঠেছে। একই সঙ্গে দ্বিপাক্ষিক বিনিয়োগের ফলে উভয় দেশের অনেকেরই চাকরির সুযোগ তৈরি হয়েছে।
আলাপ আলোচনার সময়ে করোনা ভাইরাস সম্পর্কিত বিভিন্ন অভিজ্ঞতার কথা ভাগ করে নেওয়া হয়। এছাড়াও জি-২০ পরিকাঠামোগত কার্যকরি গোষ্ঠীর মাধ্যমে জি-২০ গোষ্ঠীভুক্ত দেশগুলির আর্থিক গতিবিধি সম্পর্কিত বিষয় নিয়েও আলোচনা চলে। ডিজিটাল অর্থনীতির ওপর বিশেষ জোর দেওয়া হয়। ভারত এবং ব্রিটেনের মধ্যে আর্থিক বাজার সম্পর্কিত বিভিন্ন দিক নিয়েও আলোচনা চলে। বৈঠকে কেন্দ্রীয় অর্থমন্ত্রী শ্রীমতী নির্মলা সীতারমণ জানান, ভারতে জাতীয় পরিকাঠামোগত পাইপলাইন  গড়ে তোলা হচ্ছে।
আলোচনার শেষে ভারতের অর্থমন্ত্রী শ্রীমতী নির্মলা সীতারমণ এবং ব্রিটেনের রাজস্ব দপ্তরের চ্যান্সেলর মিঃ ঋষি সুনাক যৌথভাবে সাংবাদিক বিবৃতি প্রদান করেন। ভারত-ব্রিটেনের দশম অর্থনৈতিক ও আর্থিক বার্তালাপ বিষয়ে বিস্তারিত তথ্য জানতে ক্লিক করুণ - https://static.pib.gov.in/WriteReadData/userfiles/UK-India%2010th%20EFD%20Joint%20Statement%2028.10.2020.pdf লিঙ্কে।
CG/SS/SKD
(Visitor Counter : 166